Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15) a čl. 15 a 16 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/14 a 54/14 – i. uznesenie) pokrajinský tajomník pre vzdelávanie, predpisy, správu a národnostné menšiny - národnostné spoločenstvá vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ NA FINANCOVANIE A SPOLUFINACOVANIE PROGRAMOVÝCH AKTIVÍT A PROJEKTOV NA ZVÝŠENIE KVALITY ŽIACKEHO ŠTANDARDU V AUTONÓMNEJ POKRAJINE VOJVODINE**

**Článok 1**

Týmito pravidlami sa upravujú spôsob, podmienky, priority a kritéria pridelenia rozpočtových prostriedkov (ďalej: prostriedky) na financovanie a spolufinacovanie programových aktivít a projektov na zvýšenie kvality žiackeho štandardu v Autonómnej pokrajine Vojvodine (ďalej: AP Vojvodina), v súlade s apropriáciami schválenými Uznesením o rozpočte Autonómnej pokrajiny Vojvodiny, v rámci oddielu Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá (ďalej: pokrajinský sekretariát).

**Článok 2**

Právo na pridelenie prostriedkov majú ustanovizne žiackeho štandardu – žiacke domovy stredných škôl, školy so žiackym domovom, špeciálne školy so žiackym domovom, žiacke strediská, žiacke letoviská a žiacke kultúrne strediská na území AP Vojvodiny, ktorých zakladateľom je Srbská republika, resp. AP Vojvodina (ďalej: užívatelia).

**Článok 3**

Programové aktivity a projekty na zvýšenie kvality žiackeho štandardu z článku 1 týchto pravidiel sa financujú, resp. spolufinancujú prostredníctvom súbehu (ďalej: súbeh), ktorý pokrajinský sekretariát vypisuje najmenej raz ročne, v súlade s finančným plánom pokrajinského sekretariátu a uznesením o rozpočte AP Vojvodiny.

Súbeh obsahuje údaje o názve aktu, na základe ktorého sa vypisuje súbeh, výške celkových prostriedkov plánovaných na pridelenie podľa súbehu, o tom, kto sa môže prihlásiť na súbeh a na aké účely, o kritériách, na ktorých bude spočívať posudzovanie prihlášok na súbeh, resp. výške a účeli prostriedkov, čo sa rozvrhujú, o spôsobe a lehote podávania prihlášok na súbeh, ako aj iné dôležité údaje pre uskutočnenie súbehu.

**Článok 4**

Súbeh sa uverejňuje na oficiálnej webovej stránke pokrajinského sekretariátu, v Úradnom vestníku Autonómnej pokrajiny Vojvodiny a  jednom verejnoprávnom prostriedku, čo kryje celé územie AP Vojvodiny.

Súbeh sa môže zverejniť aj v jazykoch národnostných menšín-národnostných spoločenstiev, čo sa úradne používajú v práci orgánov AP Vojvodiny.

**Článok 5**

Prihláška na súbeh sa odovzdáva v písomnej podobe, na jednotnom tlačive, ktoré sa zverejňuje na webovej stránke pokrajinského sekretariátu a ktoré obsahuje opis, cieľ a finančný plán programovej aktivity, resp. projektu s lehotou ich realizácie.

**Článok 6**

K prihláške na súbeh sa pripája nasledujúca dokumentácia:

1. fotokópia aktu o zápise ustanovizne žiackeho štandardu do súdneho registra a
2. fotokópia potvrdenia o daňovom identifikačnom čísle.

Pokrajinský sekretariát si vyhradzuje právo žiadať si od podávateľa prihlášky, podľa potreby, dodatočnú dokumentáciu a informácie.

Neúplné a oneskorené prihlášky sa nebudú rozoberať.

**Článok 7**

Pokrajinský tajomník pre vzdelávacie úkony (ďalej: pokrajinský tajomník) zriaďuje Komisiu na uskutočnenie súbehu na pridelenie prostriedkov pre programové aktivity a projekty za účelom zvyšovania kvality žiackeho štandardu (ďalej: komisia).

Komisia rozoberá zaslané prihlášky na súbeh.

Komisia určuje splnenie predpisom stanovených podmienok súbehu.

Po rozbratí podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 8**

Pokrajinský tajomník rozoberá návrh komisie a rozhoduje o rozvrhnutí prostriedkov užívateľom rozhodnutím.

Rozhodnutie z odseku 1 tohto článku je konečné.

Rozhodnutie z odseku 1 tohto článku s tabuľkovým prehľadom, čo obsahuje údaje o pridelení prostriedkov, sa uverejňuje na webovej prezentácii pokrajinského sekretariátu.

Pokrajinský tajomník o výsledkoch súbehu, ak zistí, že je to nevyhnutné, aj písomne upovedomí podávateľov prihlášok.

**Článok 9**

Pri rozoberaní odovzdaných prihlášok na súbeh a rozhodovaní o rozvrhovaní prostriedkov sa uplatňujú nasledujúce kritériá:

* organizovanie stretnutí žiackych domovov v AP Vojvodine,
* realizácia programov a projektov v oblasti vzdelávania a výchovy, kultúry, umenia, športu,
* realizácia rôznych podujatí,
* uvedenie a dodržiavanie HACCP a ISO štandardov v ustanovizniach žiackeho štandardu a
* uskutočnenie iných programových aktivít a projektov vo funkcii zvyšovania úrovne žiackeho štandardu.

**Článok 10**

Pri určovaní výšky prostriedkov na pridelenie sa uplatňujú nasledujúce kritériá:

* význam programových aktivít, resp. projektov pre rozvoj žiackeho štandardu v AP Vojvodine,
* počet účastníkov v programových aktivitách a projektoch,
* stupeň vyvinutosti jednotky lokálnej samosprávy, na ktorej území sa nachádza ustanovizeň žiackeho štandardu,
* jestvovanie iných zdrojov financovania programových aktivít, resp. projektov,
* úspešná realizácia pridelených prostriedkov z rozpočtu AP Vojvodiny v predchádzajúcich rokoch s doručenou správou a dôkazmi o účelovom a zákonnom používaní rozpočtových prostriedkov,
* aby sa programová aktivita a projekt mohli prevažne realizovať v bežnom rozpočtovom roku a
* výška žiadaných prostriedkov na realizáciu programových aktivít, resp. projektov.

**Článok 11**

Záväzok pridelenia prostriedkov sekretariát preberá na základe zmluvy, v zmysle zákona, ktorým sa upravuje rozpočtová sústava.

**Článok 12**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o užívaní prostriedkov najneskôr do 15 (pätnástich) dní po stanovenej lehote na realizáciu účelu, na ktorý sa prostriedky pridelili, s príslušnou dokumentáciou, overenou zodpovednými osobami.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na akú sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbehu o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, pokrajinský sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 13**

Tieto pravidlá nadobúdajú účinnosť dňom uvejnenia Úradným vestníkom Autonómnej pokrajiny Vojvodiny a uverejnia sa na oficiálnej webovej stránke Pokrajinského sekretariátu pre vzdelávanie, predpisy, správu a národnostné menšiny - národnostné spoločenstvá.

**POKRAJINSKÝ SEKRETARIÁT PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ**

Číslo: 128-451-935/2015-01

Nový Sad 17. apríla 2015

POKRAJINSKÝ TAJOMNÍK

Mihály Nyilas